Odense Adresse-Contoirs Efterretninger, 1840-11-06
Stænderforsamlingen i Roeskilde. Det 49de Møde. den 11 Septbr. (Forts.) Foreløbig Behandling af Sagen om Forandringer i Trykkefrihedslovgivningen. Assessor Algreen-Ussing: "Jeg skal blot endnu tilføie et Par Ord. Først skal jeg bemærke, at Pl. 2 Octbr. 1810 gererer sig selv som interimistisk, idet den nemlig bestemmer, at de der omtalte Forholdsregler kun skulle gielde indtil videre. Jeg erindrer engang, imedens jeg arbeidede under Cancelliet, at have seet Acterne til denne Forordning, og hele Forestillingen til samme bestod blot af 6 eller 8 Linier, uden nogensomhelst Motivering, Allerede i forrige Session tillod jeg mig at gjøre opmærksom derpaa, og den Kongelige Commissarius bemærkede da, at den var foranlediget af det udenlandske Departement paa Grund af de idelige Besværinger, der indløb fra de fremmede Magters Side. Det vilde derfor vistnok, efter hvad Commissarius See idag, specielt har meddeelt, være interessant, om man, som Referenten har yttret, kunde erfare, om disse Reclamationer da virkeligen have været saa idelige, at de kunde berettige til at gjøre en saa væsentlig Jndskrænkning i den bestaaende Trykkefrihedstilstand. Det er derhos klart, at efter de Privilegier, som meddeles til at udgive politiske Blade, er Skrivefriheden, ganske anderledes indskrænket, end efter Trykkefrihedslovgivningen; thi foruden den Leilighed til Forandringer af Censor, som disse Privilegier medføre, er der den Forskjel, at Frdn. 27. Septbr. 1799 §8 kun sætter Straf for den, der fornærmer fremmede Magter, ved at laste og forhaane de regjerende Personer eller tillægge saadanne Regjeringer uretfærdige og skammelige Handlinger, medens det, ifølge de specielle Privilegier for de politiske Tidender, der, saavidt vides, alle ere eenslydende, og af samme Jndhold som det, der under 12 Marts 1811 blev meddeelt Udgiveren af Dagen og som findes i Reskriptsamlingen, er forbudt Udgiveren at optage ikke blot Efterretninger og Udladelser, som kunde være anstødelige og fornærmelige, men endog blot ubehagelige for fremmede Regjeringer, hvorved der er aabnet Dør og Port for enhver Politi embedsmand, efter de ængstelige Hensyn han maatte nære, at udslette Alt, hvad han maatte finde for godt. Dernæst tilføies der i disse Privilegier, at Udgiveren maa afholde sig fra, ved spøgende, spottende og bidende Vendinger at fremsætte de politiske Tildragelser, selv om de uddrages af fremmede Blade, hvorved der ligeledes gives Censor Leilighed til, at øve en uindskrænket Magt over Bladet. Jeg troer iøvrigt, at denne Censur i den senere Tid, hvad Hovedstaden angaaer, udøves meget liberalt; men der har udentvivl været en Tid, da den blev udøvet med Strenghed; og det er mig sagt, at paa "Dagens Contoir opbevares det Exemplar indbundet, som har været tilstillet Censor, og at det deraf kan sees, at denne viste sig som en meget virksom Medforfatter, idet han udslettede hvad han behagede, og indsatte ganske andre Ting i Stedet. Under en saadan Tingens Orden, og især naar selve den Embedsmand, som skal vaage over, at der intet Ubehageligt forde fremmede Magter indføres i Bladet, saa virksomt deeltager i Redactionen af samme, er det ikke at undre over, at der maa indløbe Reclamationer, og det i en ganske anden Mængde, end det var Tilfældet i hiin ældre Periode. Disse faa bemærkninger har jeg blot tilladt mig, for dermed at supplere, hvad den ærede Referent har anført, hvilket jeg aldeles maa tiltræde."(Forts.)